SVETI NIKOLA

Ulaštio sam patiku, ulaštio i čizmicu

Obje se u prozoru sjaje

Ulaštio sam i djedovu papuču

Neka mu što dulje traje

Uglancao sam i bakine natikače

A i mamine gležnjače

I nadam se dočekati sv. Nikolu

Uz malo sreće.

Premda sam se cijele godine trudio

Dobar biti.

Onu zadnju dvojku iz matematike

Nisam uspio skriti.

Ali znam da mi Nikola zamjeriti neće

Dokazao sam koliko sam dobar jer sam

Sestri poklonio slatkiša dvije vreće

Baki sam pomagao kolače peći

Ona Krampusu neće ništa reći.

Tati sam dopustio da u miru gleda utakmicu

Šutio sam skoro cijelu prvu polovicu.

Od silne dobrote počela mi je alergija izbijati

Jer više nisam mogao u školi šale zbijati.

I sada nakon ovog silnog truda nadam se

Čeka me nagrada bajna, koja je sve ovo vrijeme

U pismo ostala kao tajna

Pismo sam predao vjeroučiteljici u školi

Učinilo mi se da ona najviše o njemu zna.

Ne preostaje mi drugo nego čekati.

a tko to može bolje nego ja!?

J. Banovac